**บทที่ 3**

**วิธีการดำเนินการวิจัย**

 การวิจัยเรื่อง การดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย ผู้วิจัยได้กำหนดแนวทางในการศึกษา ดังนี้

 1. ประชากรและกลุ่มตัวอย่าง

 2. เครื่องมือที่ใช้ในการวิจัย

 3. การเก็บรวบรวมข้อมูล

 4. การจัดกระทำข้อมูลและการวิเคราะห์ข้อมูล

 5. สถิติที่ใช้ในการวิจัย

**3.1 ประชากรและกลุ่มตัวอย่าง**

 **3.1.1 ประชากร (Population)**

 ประชากรในการวิจัย ได้แก่ คณะกรรมการหมู่บ้านในเขตพื้นที่องค์การบริหารส่วนตำบลจุมพล อำเภอโพนพิสัย จังหวัดหนองคาย จำนวน 364 คน

 **3.1.2 กลุ่มตัวอย่าง (Sample)**

 กลุ่มตัวอย่างที่ใช้ในการวิจัย ได้แก่ คณะกรรมการหมู่บ้านในเขตพื้นที่องค์การบริหารส่วนตำบลจุมพล อำเภอโพนพิสัย จังหวัดหนองคาย จำนวน 188 คน คำนวณโดยเปิดตารางของ Krejcie and Morgan (1970, p. 267)

 **3.1.3 การสุ่มตัวอย่าง**

ขั้นตอนที่ 1กำหนดขนาดกลุ่มตัวอย่างโดยเปิดตารางของ Krejcie and Morgan (1970, p. 267) ขั้นตอนที่ 2 การสุ่มตัวอย่าง ผู้วิจัยดำเนินการสุ่มตัวอย่างโดย มีขั้นตอนการสุ่มตัวอย่างดังนี้

 1. การสุ่มตัวอย่างแบบแบ่งชั้นภูมิ (Stratified Random Sampling) โดยใช้ จำนวนคณะกรรมการหมู่บ้าน เป็นเกณฑ์ในการกำหนดสัดส่วน โดยการเทียบบัญญัติไตรยางศ์ จำนวนประชากร 364 คน จำนวนกลุ่มตัวอย่าง 188 คน ดังตารางที่ 3.1

**ตารางที่ 3.1**

*จำนวนประชากรและกลุ่มตัวอย่าง*

| ลำดับที่ | เขตพื้นที่ | จำนวนประชากร | จำนวนกลุ่มตัวอย่าง |
| --- | --- | --- | --- |
| 1 | หมู่ที่ 1 บ้านจุมพล | 20 | 10 |
| 2 | หมู่ที่ 2 บ้านจอมนาง | 15 | 8 |
| 3 | หมู่ที่ 3 บ้านเวิน | 15 | 8 |
| 4 | หมู่ที่ 4 บ้านเดื่อ | 15 | 8 |
| 5 | หมู่ที่ 5 บ้านร่องถ่อน | 15 | 8 |
| 6 | หมู่ที่ 6 บ้านนาตาล | 15 | 8 |
| 7 | หมู่ที่ 7 บ้านห้วยเปลวเงือก | 10 | 5 |
| 8 | หมู่ที่ 8 บ้านนาเพียงใหญ่ | 15 | 8 |
| 9 | หมู่ที่ 9 บ้านนาเพียงน้อย | 12 | 6 |
| 10 | หมู่ที่ 10 บ้านทุ่งธาตุ | 10 | 5 |
| 11 | หมู่ที่ 11 บ้านปักหมู | 12 | 6 |
| 12 | หมู่ที่ 12 บ้านอยู่ดีมีสุข | 15 | 8 |
| 13 | หมู่ที่ 13 บ้านจอมทอง | 15 | 8 |
| 14 | หมู่ที่ 14 บ้านดอนโพธิ์ | 20 | 10 |
| 15 | หมู่ที่ 15 บ้านเมืองคลัง | 18 | 9 |
| 16 | หมู่ที่ 16 บ้านจอมนางเหนือ | 15 | 8 |
| 17 | หมู่ที่ 17 บ้านโปร่งเย็น | 15 | 8 |
| 18 | หมู่ที่ 18 บ้านเตาถ่าน | 10 | 5 |
| 19 | หมู่ที่ 19 บ้านเสริมสุข | 15 | 8 |
| 20 | หมู่ที่ 20 บ้านหนองปลาไหล | 20 | 10 |
| 21 | หมู่ที่ 21 บ้านนาตาลใหม่ | 15 | 8 |
| 22 | หมู่ที่ 22 บ้านนาเพียงใหม่ | 10 | 5 |
| 23 | หมู่ที่ 23 บ้านนาเมือง | 10 | 5 |
| 24 | หมู่ที่ 24 บ้านตัวอย่าง | 12 | 6 |
| 25 | หมู่ที่ 25 บ้านพรพระธาตุ | 10 | 5 |
| 26 | หมู่ที่ 26 บ้านนาสมบูรณ์ | 10 | 5 |
| รวม | 364 | 188 |

 2. ผู้วิจัยใช้วิธีสุ่มตัวอย่างแบบอย่างง่าย (Sample Random Sampling) โดยเขียนชื่อคณะกรรมการหมู่บ้าน ในแผ่นสลากแล้วนำใส่ในกล่อง จำนวน 26 กล่อง หยิบขึ้นมาทีละใบได้ใบใดแล้วให้ทำการบันทึกไว้ แล้วนำสลากใบนั้นใส่กลับลงไปในกล่องเช่นเดิม เพื่อให้ทุกคนมีโอกาสถูกเลือกเท่า ๆ กัน หากได้ใบเดิมขึ้นมาอีกก็ใส่กลับเข้าไปใหม่ ดำเนินการเช่นนี้จนได้จำนวนครบตามจำนวนกลุ่มตัวอย่าง

**3.2 เครื่องมือที่ใช้ในการวิจัย**

 **3.2.1 ลักษณะเครื่องมือ**

 ในการศึกษาครั้งนี้ เครื่องมือที่ใช้ในการเก็บข้อมูล คือ แบบสอบถาม ที่ผู้วิจัยสร้างขึ้นจากการทบทวนวรรณกรรมที่เกี่ยวข้อง โดยข้อคำถามได้ครอบคลุมถึงวัตถุประสงค์ที่ต้องการศึกษา โดยแบ่งออกเป็น 3 ตอน ดังนี้

 **ตอนที่ 1** แบบสอบถามข้อมูลพื้นฐานทั่วไปของผู้ตอบแบบสอบถาม จำนวน 2 ข้อ ได้แก่ สถานะของตำแหน่ง และหมู่บ้านที่อาศัยอยู่ เป็นคำถามลักษณะปลายเปิด  **ตอนที่ 2** แบบสอบถามเกี่ยวกับการดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย

 **ตอนที่ 3** ข้อเสนอแนะเกี่ยวกับการดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย

 **3.2.2 การสร้างเครื่องมือวิจัย และการหาคุณภาพเครื่องมือ**

3.2.2.1 ศึกษาเอกสาร ตำรา หลักเกณฑ์ และวรรณกรรมที่เกี่ยวข้อง

3.2.2.2 กำหนดขอบเขต และเนื้อหาในการตั้งคำถาม

3.2.2.3 นำร่างแบบสอบถามเสนอที่ปรึกษาวิทยานิพนธ์ เพื่อตรวจสอบ แก้ไข และเสนอแนะปรับปรุง เพื่อความถูกต้องของแบบสอบถาม

3.2.2.4 นำแบบสอบถามที่ปรับปรุงแล้ว เสนอผู้เชี่ยวชาญให้พิจารณา และทำการตรวจสอบความเที่ยงตรงของเนื้อหา ภาษา การวัดและประเมินผล และพิจารณาความสอดคล้องระหว่างข้อคำถามกับวัตถุประสงค์ โดยวิธีหาดัชนีความสอดคล้อง (Index of Item Objective Congruence หรือ IOC) จากผู้เชี่ยวชาญทั้ง 3 ท่าน ประกอบด้วย

 1) พันจ่าโท ธงชาติ ทองลิ่มสุด ตำแหน่ง ปลัดองค์การบริหารส่วนตำบลจุมพล อำเภอโพนพิสัย จังหวัดหนองคาย วุฒิการศึกษา ศิลปะศาสตร์มหาบัณฑิต สาขาวิชารัฐศาสตร์ เป็นผู้เชี่ยวชาญด้านเนื้อหา

 2) นายสะอาด รอดคง ตำแหน่งครู คศ.3 วิทยาลัยเทคนิคหนองคาย วุฒิการศึกษามหาบัณฑิต วิชาเอกภาษาไทย เป็นผู้เชี่ยวชาญด้านภาษา

 3) นางพัชราภรณ์ ป้องคำสิงห์ ตำแหน่ง ครูวิทยฐานะชำนาญการ โรงเรียนอนุบาลศรีเชียงใหม่ จังหวัดหนองคาย สำนักงานเขตพื้นที่การศึกษาหนองคายเขต 1 วุฒิการศึกษา มหาบัณฑิต วิชาเอกการวิจัยการศึกษา เป็นผู้เชี่ยวชาญด้านสถิติการวัดผลและประเมินผล

3.2.2.5 นำแบบสอบถามมาทำการปรับปรุงแก้ไขตามคำแนะนำของผู้เชี่ยวชาญ 3 ท่าน จากนั้นนำเสนออาจารย์ที่ปรึกษาวิทยานิพนธ์

3.2.2.6 นำแบบสอบถามที่ปรับปรุงตามคำแนะนำของผู้เชี่ยวชาญ ที่ผ่านการแก้ไขเรียบร้อยแล้ว ไปทดสอบ (Try Out) กับประชากรที่ไม่ใช่กลุ่มตัวอย่าง จำนวน 40 คน แล้วนำมาหาค่าอำนาจจำแนกรายข้อด้วยวิธีหา Corrected - Item Total Correlation และหาค่าความเชื่อมั่นด้วยวิธีสัมประสิทธิ์อัลฟา (Alpha Coefficient) ของ ครอนบาค (Cronbach) ได้ค่าอำนาจจำแนกรายข้อ ระหว่าง .22 ถึง .87 และมีค่าความเชื่อมั่นทั้งฉบับเท่ากับ .89

3.2.2.7 ทำการตรวจสอบคุณภาพของแบบสอบถาม หาค่าความเชื่อมั่นของแบบสอบถามทั้งฉบับ โดยหาค่าอำนาจจำแนกโดยการหาค่าสัมประสิทธิ์สัมพันธ์อย่างง่ายระหว่างรายข้อกับรวมทุกข้อ (Item - Total Correlation) ได้ค่าระหว่าง และการหาค่าความเชื่อมั่นของแบบสอบถาม (Reliability) โดยการหาค่าสัมประสิทธิ์ แอลฟาตามวิธีของ ครอนบาค (Cronbach)

3.2.2.8 นำประเด็นคำถามเสนอคณะกรรมการที่ปรึกษาวิทยานิพนธ์ เพื่อพิจารณาปรับปรุงแก้ไข และให้ข้อเสนอแนะ

3.2.2.9 ผู้วิจัยนำแบบสอบถามไปเก็บรวบรวมข้อมูล

**3.3 การเก็บรวบรวมข้อมูล**

 เพื่อให้ได้ข้อมูลครบถ้วนทุกด้าน ผู้วิจัยได้ดำเนินการตามขั้นตอน ดังนี้

 3.3.1 นำหนังสือ จากคณะรัฐศาสตร์และรัฐประศาสนศาสตร์ มหาวิทยาลัยราชภัฎมหาสารคาม ถึงนายกองค์การบริหารส่วนตำบลจุมพล อำเภอโพนพิสัย จังหวัดหนองคาย เพื่อประสานข้อมูลการเก็บข้อมูล

 3.3.2 นำหนังสือขอความร่วมมือในการตอบแบบสอบถาม ไปยังคณะกรรมการหมู่บ้านที่เป็นกลุ่มตัวอย่างที่ใช้ในการวิจัย

 3.3.3 ให้มีผู้ช่วยผู้วิจัย จำนวน 2 คน ในการเก็บรวบรวมแบบสอบถามกลับคืนผู้วิจัย

 3.3.4 เก็บข้อมูลเพิ่มเติมด้วยตนเอง

**3.4 การจัดกระทำข้อมูลและการวิเคราะห์ข้อมูล**

 3.4.1 การวิเคราะห์ข้อมูลทั่วไปเกี่ยวกับผู้ตอบแบบสอบถาม ประกอบด้วย สถานะของตำแหน่ง และหมู่บ้านที่อาศัยอยู่ โดยใช้การหาค่าความถี่ (Frequency) และค่าร้อยละ (Percentage)

 3.4.2 การวิเคราะห์ข้อมูลเกี่ยวกับการดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย สถิติที่ใช้ คือ ค่าเฉลี่ย () และส่วนเบี่ยงเบนมาตรฐาน (S.D.) โดยกำหนดให้คะแนนคำตอบของแบบสอบถาม ดังนี้ (บุญชม ศรีสะอาด, 2545, 99 - 100) ระดับมากที่สุด กำหนดให้ 5 คะแนน

 ระดับมาก กำหนดให้ 4 คะแนน

 ระดับปานกลาง กำหนดให้ 3 คะแนน

 ระดับน้อย กำหนดให้ 2 คะแนน

 ระดับน้อยที่สุด กำหนดให้ 1 คะแนน

 แล้วหาค่าเฉลี่ยของคะแนนความคิดเห็น โดยใช้เกณฑ์ในการแปลผลค่าเฉลี่ย ดังนี้ (บุญชม ศรีสะอาด, 2545, น. 118)

 4.51 - 5.00 หมายถึง การดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย อยู่ในระดับมากที่สุด

 3.51 - 4.50 หมายถึง การดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย อยู่ในระดับมาก

 2.51 - 3.50 หมายถึง การดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย อยู่ในระดับปานกลาง

 1.51 - 2.50 หมายถึง การดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย อยู่ในระดับน้อย

 1.00 - 1.50 หมายถึง การดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย อยู่ในระดับน้อยที่สุด

 3.4.3 เปรียบเทียบการดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย จำแนกตามสถานะของตำแหน่ง โดยใช้การทดสอบค่าที (t - test) ส่วนจำแนกตามหมู่บ้านที่อาศัยอยู่ ใช้การวิเคราะห์ความแปรปรวนทางเดียว (One - Way ANOVA) เมื่อพบความแตกต่างทำการเปรียบเทียบรายคู่ โดยใช้วิธี LSD

 3.4.4 การวิเคราะห์ข้อเสนอแนะเกี่ยวกับการดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย ผู้วิจัยนำมาวิเคราะห์เนื้อหา (Content Analysis) สรุปประเด็นแจกแจงความถี่และนำเสนอ โดยการพรรณนาความ

**3.5 สถิติที่ใช้ในการวิจัย**

 3.5.1 สถิติที่ใช้ในการวิเคราะห์ข้อมูลทั่วไป ผู้วิจัยใช้สถิติ คือ การแจกแจงความถี่ (Frequency) และร้อยละ (Percentage)

 3.5.2 สถิติที่ใช้ในการวิเคราะห์ระดับการดำเนินงาน ตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย สถิติที่ใช้ในการวิเคราะห์ ได้แก่ ค่าเฉลี่ย () และส่วนเบี่ยงเบนมาตรฐาน (Standard Deviation)

 3.5.3 วิเคราะห์เปรียบเทียบการดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย จำแนกตามสถานะของตำแหน่ง และจำแนกตามหมู่บ้านที่อาศัยอยู่ โดยใช้สถิติ t - test (Independent Sample) และ F - test (One Way ANOVA) 3.5.4 การวิเคราะห์ข้อเสนอแนะเกี่ยวกับการดำเนินงานตามเป้าหมายหลักธรรมาภิบาลขององค์การบริหารส่วนตำบลจุมพล อำเภอโพนพิสัย จังหวัดหนองคาย วิธีการวิเคราะห์เนื้อหา (Content Analysis) แล้วนำเสนอในเชิงพรรณนาความด้วยการแจกแจงความถี่